ประชาชนให้การตอบรับการจัดงาน "OTOP Midyear 2019 เป็นอย่างดี ผ่านมา 7 วัน สร้างรายได้ให้ผู้ประกอบการแล้วกว่า 800 ล้านบาท
ประชาชนให้การตอบรับการจัดงาน "OTOP Midyear 2019 เป็นอย่างดี ผ่านมา 7 วัน สร้างรายได้ให้ผู้ประกอบการแล้วกว่า 800 ล้านบาทงาน "OTOP Midyear 2019 : OTOP Signature รักษาเอกลักษณ์ สร้างสรรค์นวัตกรรม" ในรูปแบบวิถีไทย วิถีถิ่น วิถีกิน สี่ภาค ที่อาคารชาเลนเจอร์ 1-3 ศูนย์แสดงสินค้าและการประชุมอิมแพ็ค เมืองทองธานี ช่วงเช้านี้ (22 มิ.ย.) บรรยากาศเป็นไปอย่างคึกคัก ประชาชนให้ความสนใจมาเลือกซื้อและเลือกชมผลิตภัณฑ์จากผู้ประกอบการ ที่นำสุดผลิตภัณฑ์ OTOP จาก 77 จังหวัดทั่วประเทศกว่า 2,500 ร้านค้ามาจำหน่าย พบว่าตลอดช่วง 7 วันที่ผ่านมา กระแสตอบรับดี มีผู้เข้าชมงานแล้วกว่า 250,000 คน สามารถสร้างรายได้รวมกว่า 800 ล้านบาท ทำให้ผู้ประกอบโอทอป พอใจผลตอบรับการจำหน่ายสินค้าและผลิตภัณฑ์ภายในงาน อย่างเช่น นางคูณ. ประธานกลุ่มวิสาหกิจชุมชนบ้านไร่พวย จังหวัดเลย กล่าวว่าทุกปีนำผลิตภัณฑ์ OTOP มาจำหน่ายได้ผลตอบรับจากประชาชนเป็นอย่างดี เช่นเดียวกับปีนี้นำเป็ดรากไม้ไผ่ผสมผสานด้วยไม้มงคล ทั้งไม้สักทอง ไม้ยอ ไม้ขนุน มาจำหน่าย พร้อมต่อยอดผลิตเป็นรูปสัตว์อื่นๆ เช่น พญานาค มังกร ช่วยสร้างอาชีพ สร้างรายได้สู่ชุมชนอย่างทั่วถึงนอกจากนี้ ภายในงานยังมีกิจกรรมการเจรจาจับคู่ธุรกิจ (Business Matching) ซึ่งจัดขึ้นเป็นปีแรก เพื่อเป็นการขยายช่องทางการจำหน่ายสินค้าโอทอป และช่วยขับเคลื่อนการพัฒนาอุตสาหกรรมงานแสดงสินค้าของประเทศไทยให้สามารถเชื่อมโยงกับผู้ซื้อทั้งในประเทศและต่างประเทศ ผู้ที่สนใจสามารถมาเที่ยวชมงานได้จนถึงเวลา 21.00 น. ที่อาคารชาเลนเจอร์ 1-3 ศูนย์แสดงสินค้าและการประชุมอิมแพ็ค เมืองทองธานี